
A   V   I   Z

asupra propunerii legislative pentru completarea Codului Fiscal (Legea nr.571/2003)

În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru completarea Codului Fiscal (Lege nr.571/2003), Camera Deputaţilor fiind Cameră decizională, trimisă cu adresa nr. P.l.-x 91 din 22 februarie 2006, înregistrată  sub nr.21/47 din 23.02.2006.

Potrivit prevederilor art. 61 din Regulamentul Camerei Deputaţilor, membrii Comisiei au examinat proiectul de lege în şedinţa din 28 februarie 2006.


Propunerea legislativă are ca obiect de reglementare completarea dispoziţiilor art.15 din Legea nr.571/2003 privind Codul Fiscal, cu noi 3 alineate, prin care se urmăreşte instituirea unor dispoziţii care să asigure consolidarea mediului de afaceri din România, stimularea creşterii şi dezvoltării economice, precum şi consolidarea fiscală, prin scutirea întreprinderilor mici şi mijlocii de la plata impozitului pe profit pentru cota-parte din profitul brut reinvestit.


Propunerea legislativă a fost respinsă de Senat în şedinţa din data de 15 februarie 2006.

În urma dezbaterilor, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a propunerii legislative.   

În raport de obiectul şi conţinutul său, proiectul de lege face parte din categoria legilor ordinare.

                PREŞEDINTE,


     Mihai Tudose

         SECRETAR






    Vasile Cosmin Nicula





                                                                      Experţi,

